मौसम विशेषज्ञों के अनुसार पिछले 24 घंटों के दौरान शहर में 129 एमएम बारिश हुई है। इस भारी बारिश के कारण सड़कें पानी में डूब गई है। सड़कों के किनारे पार्क वाहन भी पानी में डूब गए हैं। कई घरों में भी पानी प्रवेश कर गया है। राज्य सरकार ने इसे गंभीरता से लिया है और निचले इलाकों से पानी निकालने और राहत कार्य करने की शुरुआत कर दी गई है। इस अप्रत्याशित बारिश ने बृहत बेंगलूरु महानगर पालिका के दावों की कलई खोल कर रख दी है क्योंकि पालिके द्वारा समय -समय पर शहर में जल निकासी प्रणाली को दुरुस्त बनाने का दावा किया जाता रहा है।